อยากทราบคุณสมบัติของยา ยาอีโพอิติน อัลฟ่า รวมถึงผลข้างเคียงจากการใช้ยาค่ะ
ยาอีโพอิติน อัลฟ่า Epoetin alfa คือยาอะไร อีโพอิติน อัลฟ่ามีสรรพคุณ คุณสมบัติ รักษาโรคอะไร อีโพอิติน อัลฟ่ามีกลไกการออกฤทธิ์อย่างไร อีโพอิติน อัลฟ่ามีรูปแบบการจัดจำหน่ายอย่างไร อีโพอิติน อัลฟ่ามีขนาดการบริหารยาอย่างไร เมื่อมีการสั่งยาควรแจ้งแพทย์พยาบาลและเภสัชกรอย่างไร อีโพอิติน อัลฟ่ามีผลไม่พึงประสงค์อย่างไร มีข้อควรระวังการใช้อีโพอิติน อัลฟ่าอย่างไร อีโพอิติน อัลฟ่ามีปฏิกิริยาระหว่างยากับยาตัวอื่นอย่างไร ควรเก็บรักษาอีโพอิติน อัลฟ่าอย่างไร อีโพอิติน อัลฟ่ามีชื่ออื่นอีกไหม ผลิตจากบริษัทอะไรบ้าง ยารักษาโรค Pharmaceutical drug ข้อปฏิบัติพื้นฐานในการใช้ยาทุกชนิด โลหิตจาง เลือดจาง ซีด Anemia โรคไตเรื้อรัง Chronic kidney disease ยาเคมีบำบัด Cancer chemotherapy มะเร็ง Cancer โรคไต Kidney disease เอชไอวี โรคติดเชื้อเอชไอวี HIV HIV infection อิโพยอิติน เบต้า Epoetin beta ไข้จับสั่น Malaria กลุ่มอาการคล้ายไข้หวัดใหญ่ Flu-like Syndrome คือยาอะไร อีโพอิติน อัลฟ่า Epoetin alfa คือ ยาฮอร์โมนที่เป็นโปรตีนชนิดหนึ่งชื่อไกลโคโปรตีน Glycoproteinของมนุษย์ ทางการแพทย์นำมาใช้รักษาภาวะโลหิตจางจากโรคไตเรื้อรัง ยานี้เรียกสั้นๆว่า ยาอีโพอิติน Epoetin ยาอีโพอิติน อัลฟ่าถูกผลิตขึ้นโดยใช้เทคโนโลยีตัดต่อสารพันธุกรรม Recombinant DNA technology และได้รับการรับรองให้นำมาใช้รักษาโรคได้จากองค์กรของยุโรปที่มีชื่อว่า European Medicines Agency เมื่อปี ค.ศ. 2007 พ.ศ. 2550 ยาอีโพอิติน อัลฟ่ายังถูกนำไปใช้ฟื้นฟูโรคซีดในผู้ป่วยมะเร็งที่ต้องได้รับยาเคมีบำบัด หรือผู้ป่วยวิกฤตที่ได้รับบาดแผลสาหัสและมีภาวะโลหิตจางตามมา นอกจากนี้ยังมีการนำอิโพอิติน อัลฟ่าไปฟื้นฟูโรคของเส้นประสาทสมองของเด็กที่มีการติดเชื้อมาลาเรียไข้จับสั่น ด้วยเหตุที่ตัวปรสิตมาลาเรีย ไปอุดกั้นหลอดเลือดที่ไปเลี้ยงบริเวณสมองของผู้ป่วย ซึ่งจากผลงานวิจัยพบว่า อิโพอิติน อัลฟ่าสามารถฟื้นฟูและช่วยชีวิตผู้ป่วยสาเหตุนี้ได้ สำหรับการบริหารยาการใช้ยาอีโพอิติน อัลฟ่ากับผู้ป่วย ต้องใช้วิธีฉีดเข้าหลอดเลือดดำหรือฉีดใต้ผิวหนังเท่านั้น ยังไม่มียาชนิดรับประทาน ซึ่งหลังยานี้ถูกดูดซึมเข้าสู่กระแสเลือด ยาส่วนใหญ่จะถูกพบในอวัยวะตับ ไต และไขกระดูก และจะถูกขับออกทางอุจจาระ ส่วนน้อยจะผ่านไปกับปัสสาวะ คณะกรรมการอาหารและยาของไทยได้บรรจุยาอิโพอิติน อัลฟ่าลงในบัญชียาหลักแห่งชาติ และถูกจัดอยู่ในหมวดยาอันตราย แต่ก็ยังมีบางสูตรตำรับที่ขึ้นทะเบียนเป็นยาควบคุมพิเศษ ยานี้มีใช้ในสถานพยาบาลเท่านั้น ไม่สามารถหาซื้อได้จากตามร้านขายยาทั่วไป อีโพอิติน อัลฟ่ามีสรรพคุณ คุณสมบัติ รักษาโรคอะไร ยาอีโพอิติน อัลฟ่ามีสรรพคุณรักษาโรคข้อบ่งใช้ บำบัดรักษาภาวะโลหิตจาง โรคซีด ในกลุ่มผู้ป่วยดังต่อไปนี้ เช่น โรคไตเรื้อรัง โรคมะเร็งที่ได้รับการรักษาด้วยยาเคมีบำบัด โรคเอชไอวีที่ได้รับยา Zidovudine เพื่อเตรียมและเพิ่มปริมาณเลือดของผู้ป่วยก่อนเข้ารับการผ่าตัดล่วงหน้าประมาณ 3 สัปดาห์ ในผู้ป่วยที่มีภาวะโลหิตจาง ฟื้นฟูสภาพผู้ป่วยด้วยโรค ไข้จับสั่น มาลาเรียขึ้นสมอง ยังอยู่ในระดับการวิจัย อีโพอิติน อัลฟ่ามีกลไกการออกฤทธิ์อย่างไร กลไกการออกฤทธิ์ของยาอีโพอิติน อัลฟ่า คือ ตัวยาจะเข้าไปเพื่อเพิ่มหรือทดแทนฮอร์โมน ชื่อ Erythropoetin จากไต ที่ทำหน้าที่ช่วยไขกระดูกสร้างเม็ดเลือดแดง ที่ไตไม่สามารถผลิตได้อีก หรือผลิตได้ไม่เพียงพอ และจะคอยกระตุ้นให้ไขกระดูกผลิตเม็ดเลือดแดงให้กับร่างกาย อีโพอิติน อัลฟ่ามีรูปแบบการจัดจำหน่ายอย่างไร อีโพอิติน อัลฟ่ามีรูปแบบการจัดจำหน่าย เช่น ยาฉีด ขนาดความแรง 2000 4000 10000 40000 ยูนิตมิลลิลิตร ยาฉีดชนิดพรีฟิล Pre-filled injection ตัวยาบรรจุในหลอดฉีดยาพร้อมฉีดได้เลย ขนาดความแรง 3000 4000 10000 40000 ยูนิตมิลลิลิตร ยาฉีดชนิดพรีฟิล Pre-filled injection ขนาดความแรง 2000 5000 20000 ยูนิต0.5 มิลลิลิตร ยาฉีดชนิดพรีฟิล Pre-filled injection ขนาดความแรง 3000 ยูนิต0.3 มิลลิลิตร ยาฉีดชนิดพรีฟิล Pre-filled injection ขนาดความแรง 30000 ยูนิต0.75 มิลลิลิตร ยาฉีดชนิดพรีฟิล Pre-filled injection ขนาดความแรง 4000 ยูนิต0.4 มิลลิลิตร ยาฉีดชนิดพรีฟิล Pre-filled injection ขนาดความแรง 6000 ยูนิต0.6 มิลลิลิตร ยาฉีดชนิดพรีฟิล Pre-filled injection ขนาดความแรง 8000 ยูนิต0.8 มิลลิลิตร อีโพอิติน อัลฟ่ามีขนาดการบริหารยาอย่างไร ขนาดการบริหารยาใช้ยา อีโพอิติน อัลฟ่า ให้ใช้ตามคำแนะนำจากเอกสารกำกับยาและดุลพินิจของแพทย์ โดยขนาดและปริมาณยาที่ใช้จะขึ้นกับอาการโรคซึ่งมีลักษณะเฉพาะที่แตกต่างกันออกไป รวมถึงการตอบสนองของร่างกายผู้ป่วยประกอบกัน แพทย์ผู้ทำการรักษาจะเป็นผู้กำหนดแนวทางและเฝ้าติดตามอาการของผู้ป่วยว่าดีขึ้นหรือไม่ เมื่อมีการสั่งยาควรแจ้งแพทย์พยาบาลและเภสัชกรอย่างไร เมื่อมีการสั่งยาทุกชนิดที่รวมถึงยาอีโพอิติน อัลฟ่า ผู้ป่วยควรแจ้ง แพทย์ พยาบาลและเภสัชกร เช่น ประวัติแพ้ยาทุกชนิดเช่น กินยาใช้ยาแล้ว คลื่นไส้มาก ขึ้นผื่น หรือ แน่นหายใจติดขัดหายใจลำบาก หอบเหนื่อย มีโรคประจำตัวต่างๆรวมทั้งกำลังกินยาใช้ยาอะไรอยู่ เพราะยาอีโพอิติน อัลฟ่าอาจส่งผล ให้อาการของโรคเหล่านั้นรุนแรงขึ้น หรืออาจเกิดปฏิกิริยาระหว่างยากับยาอื่นๆที่กินที่ใช้อยู่ก่อน หากเป็นสุภาพสตรีควรแจ้งว่าอยู่ในภาวะตั้งครรภ์มีครรภ หรือกำลังให้นมบุตร เพราะยาหลายประเภทสามารถผ่านทางน้ำนมหรือรก และเข้าสู่ทารกจนก่อให้เกิดผลข้างเคียงได้ อีโพอิติน อัลฟ่ามีผลไม่พึงประสงค์อย่างไร ยาอีโพอิติน อัลฟ่าอาจก่อให้เกิดผล อาการไม่พึงประสงค์จากการใช้ยา ผลข้างเคียงอาการข้างเคียง เช่น ปวดหัว ความดันโลหิตสูง มีอาการชักเกิดขึ้น เกิดการอุดตันของหลอดเลือดจากเกิดลิ่มเลือด ปริมาณเกล็ดเลือดเพิ่มสูงขึ้น มีกลุ่มอาการคล้ายไข้หวัดใหญ่ มีอาการหนาวสั่นเหมือนเป็นไข้จับสั่นมาลาเรีย มีภาวะเกลือโพแทสเซียมในเลือดสูง อาการเช่น อ่อนเพลีย หัวใจเต้นผิดปกติ ผื่นคัน และ การใช้ยาเป็นเวลานานอาจทำให้ไขกระดูกหยุดการสร้างเม็ดเลือดแดง มีข้อควรระวังการใช้อีโพอิติน อัลฟ่าอย่างไร มีข้อควรระวังการใช้อีโพอิติน อัลฟ่า เช่น ห้ามใช้กับผู้ที่แพ้ยานี้ และหรือแพ้โปรตีนที่เป็นส่วนประกอบของยานี้ ห้ามใช้ยานี้กับผู้ป่วยที่มีภาวะความดันโลหิตสูงที่ไม่สามารถควบคุมได้ ห้ามใช้ยานี้กับผู้ป่วยที่มีโรคเกี่ยวกับหลอดเลือดที่ไปเลี้ยงสมอง ระวังการใช้ยานี้กับผู้ป่วยที่มีภาวะความดันโลหิตสูง ผู้ที่มีประวัติโรคลมชัก ผู้ที่มีภาวะตับวายเรื้อรัง ผู้ที่มีการทำงานของไตบกพร่อง ผู้ป่วยที่มีภาวะหลอดเลือดตีบตัน ระหว่างการใช้ยานี้ต้องคอยควบคุมความดันโลหิตของผู้ป่วย รวมถึงจำนวนเกล็ดเลือดและ ระดับเกลือโพแทสเซียมในกระแสเลือดให้เป็นปกติเสมอ ระวังการใช้ยานี้กับ หญิงตั้งครรภ์ และหญิงที่อยู่ในภาวะให้นมบุตร ห้ามแบ่งยานี้ให้ผู้อื่นใช้ ห้ามใช้ยาหมดอายุ ห้ามเก็บยาหมดอายุ อนึ่ง ทุกคนต้องตระหนักถึงความปลอดภัยจากการใช้ ยา ที่รวมถึงยาแผนปัจจุบันทุกชนิด รวมยาอีโพอิติน อัลฟ่าด้วย ยาแผนโบราณทุกชนิด อาหารเสริม ผลิตภัณฑ์เสริมอาหาร และสมุนไพรต่างๆเสมอ เพราะยามีทั้งให้คุณและให้โทษ ดังนั้นเมื่อมีการใช้ยาทุกครั้งควรต้องปฏิบัติตามข้อปฏิบัติพื้นฐานในการใช้ยาทุกชนิดเสมอ อ่านเพิ่มเติมได้ในเว็บ haamor.com บทความเรื่อง ข้อปฏิบัติพื้นฐานในการใช้ยาทุกชนิด รวมทั้งควรต้องปรึกษาเภสัชกรประจำร้านขายยาก่อนซื้อยาใช้เองเสมอด้วยเช่นกัน อีโพอิติน อัลฟ่ามีปฏิกิริยาระหว่างยากับยาตัวอื่นอย่างไร ยาอีโพอิติน อัลฟ่ามีปฏิกิริยาระหว่างยากับยาตัวอื่น เช่น การใช้ยาอิโพอิติน อัลฟ่าร่วมกับยารักษามะเร็งบางตัว เช่นยา Lenalidomide สามารถเกิดความเสี่ยงของการอุดตันของหลอดเลือดจากเกิดลิ่มเลือด การใช้ยาร่วมกันต้องประเมินผลดีผลเสียโดยแพทย์ผู้ทำการรักษาก่อนการใช้ยาร่วมกันทุกครั้ง การใช้ยาอิโพอิติน อัลฟ่าร่วมกับยากดภูมิคุ้มกันของร่างกาย เช่นยา Cyclosporine อาจทำให้ระดับความเข้มข้นของยา Cyclosporine ในกระแสเลือดเพิ่มสูงขึ้นจนทำให้ร่างกายได้รับผลข้างเคียงของยากดภูมิคุ้มกันดังกล่าว แพทย์จะปรับขนาดยาให้กับผู้ป่วยเป็นกรณีไป การใช้ยาอิโพอิติน อัลฟ่าร่วมกับยากลุ่ม ACE inhibitors อาจรบกวนการสร้างเม็ดเลือดแดงในร่างกายผู้ป่วย การใช้ยาทั้ง 2 กลุ่มร่วมกันจึงต้องอยู่ในดุลยพินิจของแพทย์ผู้รักษาเท่านั้น ควรเก็บรักษาอีโพอิติน อัลฟ่าอย่างไร ต้องเก็บรักษายาอีโพอิติน อัลฟ่า เช่น เก็บยาที่อุณหภูมิระหว่าง 2 - 8 องศาเซลเซียส Celsius ห้ามเก็บยาในช่องแช่งแข็งของตู้เย็น เก็บยาให้พ้นแสง แสงแดด แสงสว่าง ความร้อนและความชื้น เก็บยาให้พ้นมือเด็กและสัตว์เลี้ยง ไม่ควรเก็บยาในห้องน้ำ อีโพอิติน อัลฟ่ามีชื่ออื่นอีกไหม ผลิตจากบริษัทอะไรบ้าง ยาอีโพอิติน อัลฟ่า มียาชื่อการค้า และบริษัทผู้ผลิต เช่น ชื่อการค้า บริษัทผู้ผลิต EPIAO อีพีไอเอโอ Shenyang Sunshine Pharmaceutical Epokine อีโพคีเน CJ Corp Eporon อีโพรอน Dong-A Pharm Eposis อีโพซิส Daewoong Pharma Eprex อีเพร็กซ์ Janssen-Cilag Eritine อีริไทน์ Intas Pharmaceuticals Eritrogen อีริโทรเจน Ranbaxy Espogen เอสโพเจน LG Life Sciences Hema-Plus ฮีมา-พลัส Apexcela Hemapo ฮีมาโพ Shandong Kexing Bioproducts Hemax เฮแม็กซ์ Bio Sidus Renogen เรโนเจน Great Eastern
ยาอีโพอิติน อัลฟ่า คือ ยาฮอร์โมนที่เป็นโปรตีนชนิดหนึ่งชื่อไกลโคโปรตีน ใช้รักษาภาวะโลหิตจางจากโรคไตเรื้อรัง โรคมะเร็งที่ได้รับการรักษาด้วยยาเคมีบำบัด ฟื้นฟูสภาพผู้ป่วยด้วยโรค ไข้จับสั่น จะมาในรูปแบบขแงยาฉีด
-ผลข้างเคียงจากการใช้ยาคือ ปวดหัว ปริมาณเกล็ดเลือดเพิ่ม มีอาการหนาวสั่นเหมือนเป็นไข้ อ่อนเพลีย หัวใจเต้นผิดปกติ
-ข้อควรระวังในการใช้ ยาอีโพอิติน อัลฟ่า คือ ห้ามใช้ยานี้กับผู้ป่วยที่มีภาวะความดันโลหิตสูง ผู้ป่วยโรคเกี่ยวกับหลอดเลือดที่ไปเลี้ยงสมอง ระวังการใช้ยากับสตรีมีครรภ์ อย่าใช้ยาหมดอายุ
-วิธีเก็บรักษายา ควรเก็บยาที่อุณหภูมิระหว่าง 2 - 8 องศาเซลเซียส เก็บยาให้พ้นแสงแดด ไม่เก็บยาในที่ชื้น เช่น ห้องน้ำ
12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology